ועדת החינוך, התרבות והספורט, כנסת 24, פרוטוקול מספר 1, 2021-07-26 13:18

ניר אורבך: אני מתכבד לפתוח את הישיבה המיוחדת של הוועדה ונבחר בה את חברתנו שרן ליו"ר הוועדה.

ניר אורבך: שרן, זו אחת הוועדות החשובות ואת אחת מהחשובות בחברותינו ואנחנו מאחלים לך באמת בהצלחה גדולה.

ניר אורבך: אני אקרא מיד את ההודעה.

ניר אורבך: "בהתאם להוראות סעיף 106.

ניר אורבך: א.1 לתקנון הכנסת הוועדה תבחר יו"ר מבין חבריה לפי המלצת ועדת הכנסת.

ניר אורבך: ועדת הכנסת החליטה להמליץ לוועדת החינוך התרבות והספורט לבחור בחברת הכנסת שרן מרים השכל כיו"ר הוועדה.

ניר אורבך: בעד – פה אחד אושר פה אחד בחרה הוועדה בח"כ שרן מרים השכל לעמוד בראשה.

ניר אורבך: בהצלחה.

ניר אורבך: בבקשה.

שרן השכל: תודה רבה.

שרן השכל: צהריים טובים לכולם.

שרן השכל: תודה רבה לכל חברי הכנסת שהצביעו יחד להקים סוף כל סוף את הוועדה.

שרן השכל: שבעה חודשים למעשה התעכבנו בלקיים דיונים חשובים.

שרן השכל: אני מתכבדת לפתוח את הישיבה הראשונה של ועדת החינוך התרבות והספורט של הכנסת.

שרן השכל: כמו שכולים יודעים, השנה האחרונה במערכת החינוך הייתה שנה קשה מאוד גם למורות ולמורים וגם לתלמידים.

שרן השכל: לא רק שבשנה זו נוצרו פערים אדירים בהוראה, אלא שגם הנזק הנפשי הרגשי והחברתי של התלמידות והתלמידים היה חסר תקדים.

שרן השכל: אני שמחה שיש לנו שרת חינוך שמכירה היטב את המערכת, שמבינה את הצרכים אך גם את היכולות האדירות של אנשי ההוראה ובמקביל שמה את טובת התלמידות והתלמידים לנגד עיניה.

שרן השכל: בנוסף לזה יש גם רפורמות ומהלכים גדולים על הפרק, כך שצפויה לנו הרבה מאוד עבודה.

שרן השכל: תקופת הקורונה הייתה מאתגרת במיוחד גם לאנשי התרבות, האמנות והספורט, המון נושאים שהוזנחו במשך שנים יצרו מצוקות קשות בקרבם.

שרן השכל: כיו"ר הוועדה אני מאמינה כי יש צורך אמיתי לעזור לטפח את ההון האנושי המעולה שצומח כאן.

שרן השכל: אני רוצה לנצל את ההזדמנות להודות לסגן ראש הממשלה, שר המשפטים גדעון סער שהיה בעברו אחד משרי החינוך הטובים ביותר שהיו למדינת ישראל.

שרן השכל: הוא מבין לעומק את הסוגיות והאתגרים שעומדים בפנינו ואני רוצה להודות לך על האמון כדי למלא את התפקיד החשוב הזה.

שרן השכל: אני רוצה להודות ליו"ר הכנסת, ח"כ מיקי לוי, תודה רבה גם על ההקמה, על העבודה הקשה שאתה עושה פה, יום ולילה בכנסת.

שרן השכל: אנחנו סוף כל סוף באמת רואים התקדמות משמעותית בהקמת ועדות והליכי חקיקה וכולי, שאנחנו מתחילים להכנס לאיזה שהוא סדר נורמלי.

שרן השכל: תודה רבה ליו"ר הוועדה ניר אורבך כמובן על המינוי ועל הפתיחה, וכמובן לחברי היקר זאב אלקין שר הבינוי והשיכון, תודה רבה על ההגעה והתמיכה והליווי כשר המקשר לממשלה שעומד בפני אתגרים לא פשוטים ועושה עבודה יום ולילה כדי להביא יציבות למדינה, לקדם אותה ולהביא דברים שנזקקנו להם בשנתיים האחרונות.

שרן השכל: אני מקווה שבוועדה הזו, אולי בשונה מוועדות אחרות, נפעל כולנו מתוך ראיית טובתם של התלמידים והתלמידות ולא משיקולים פוליטיים.

שרן השכל: ואני מקווה לשיתופי פעולה פוריים ולהצלחה של כולנו.

שרן השכל: תודה רבה לכם.

מיקי לוי: תודה רבה.

מיקי לוי: אני רוצה, קודם כל שר המשפטים, שרת החינוך, שר השיכון והבינוי השר אלקין, ברוכים הבאים.

מיקי לוי: אני שמח שאת יושבת כאן בראש השולחן, אני מאחל לך הצלחה.

מיקי לוי: מכיוון שבטח השרים ירצו להגיד משהו אני אקצר ממש.

מיקי לוי: נמצא כאן רם, אתה חבר הוועדה.

רם שפע: לא, אבל - - -

מיקי לוי: אבל הוא צבר קילומטרז' בשנים האחרונות ועשה פה עבודה בהחלט טובה.

מיקי לוי: אני רוצה לאחל לך הצלחה מכל הלב, הצלחה שלך זו הצלחתנו.

מיקי לוי: תודה רבה לצוות הוועדה.

מיקי לוי: שתדעי, כשישבתי במשרדי לבד, ואין לי הרבה דקות לבד, אבל כשחככתי בדעתי 'רגע, לאיזה ועדות בפגרה אני אאשר' אז אמרתי 'ועדת הכספים בטוח, יהיה תקציב, ועדת הכנסת בטוח אני צריך כדי שיקימו, אבל רגע, משהו חסר לי' ואמרתי 'אה, פתיחת שנת הלימודים ולא תהיה לי ברירה ולאשר כנראה גם לך לכנס את הוועדה בזמן פגרה.

מיקי לוי: ' לכנס ועדות בזמן פגרה זה לא דבר פשוט, אבל לאור השנים שחלפו ולאור מה שעומד בפנינו לשנה הקרובה, לא יהיה מנוס מכך.

מיקי לוי: תדעי שאת הולכת לעבוד את ואנשי הצוות שלך.

מיקי לוי: בתוך תוכי כבר אישרתי לך, אז את יכולה רק להגיד לי את זה רשמית.

מיקי לוי: אז שיהיה לכם הצלחה מכל הלב.

שרן השכל: תודה רבה יו"ר הכנסת.

שרן השכל: גם לא שמתי לב שמזכירת הכנסת, חשבתי שיצאת, אז גם תודה רבה על העבודה הקשה שאתן עושות פה.

שרן השכל: בבקשה, סגן ראש הממשלה שר המשפטים גדעון סער.

גדעון סער: תודה.

גדעון סער: מכובדי יו"ר הכנסת, גבירתי יו"ר הוועדה.

גדעון סער: נגעת בנקודה חשובה, העובדה שלמעלה משבעה חודשים לא הייתה ועדת חינוך פעילה, חינוך תרבות וספורט ואנחנו צריכים לזכור שכל אחד משלושת התחומים האלה נמצא בקשיים מאוד גדולים בשנה וחצי האחרונות.

גדעון סער: התרבות והספורט נפגעו קשה מאוד כתוצאה מהקורונה ואיסור המפגשים ההמוניים בתקופה הזאת.

גדעון סער: מערכת החינוך עברה תקופה לא פשוטה וזה אתגר מאוד גדול וחשוב מאוד להושיט יד ולהרים את כל אחד משלושת התחומים החשובים האלה.

גדעון סער: החינוך בעיני תמיד היה הדבר הכי חשוב, אני תמיד אומר שהחינוך הוא הבטחון הלאומי האמיתי של עם ישראל.

גדעון סער: עם ישראל זה עם שהתקיים על חינוך והאיכות של החינוך היא תקבע את עתיד ישראל לא כקלישאה אלא כאמת, ולכן את נמצאת בצומת מאוד מאוד חשובה, הצומת של הפיקוח הפרלמנטרי והפעילות השוטפת בנושא הזה של החינוך תחת כמובן שרת החינוך ד"ר יפעת שאשא ביטון.

גדעון סער: קשה להפריז בחשיבות של העבודה שלכן ובחשיבות של העובדה שלכן לחברה הישראלית כולה.

גדעון סער: אני מאחל לך הרבה הצלחה, יש לך הרבה מאוד כשרונות, הרבה מאוד יכולות, יכולת להתעמק בסוגיות, חריצות מאוד מאוד גדולה, מסירות, אני משוכנע שאת כל הדברים האלה את תביאי איתך לוועדה.

גדעון סער: יעל עדיין לא בת שנה, נכון?

שרן השכל: לא, היא בת תשעה חודשים.

גדעון סער: אז תמיד תזכרי.

גדעון סער: יו"ר הכנסת הזכיר שזהו, גם אוגוסט הלך לך, זאת אומרת אחרי שהכנסת יוצאת לפגרה את תהיי עסוקה פה עם הדיונים יחד עם השרה לקראת תחילת שנת הדיונים שבאה עלינו לטובה, אבל תמיד תזכרי שבזה את בונה גם את העתיד של יעל כי חינוך איכותי זה הדבר היום בעיני הכי הכי חשוב שאנחנו צריכים להבטיח.

גדעון סער: אני מאחל לך הרבה מאוד בהצלחה.

גדעון סער: אני בטוח שתצליחי באתגר הזה ואני גם מאחל לשרת החינוך שמתמודדת בסיטואציה לא פשוטה גם עקב הנושא של הקורונה וההיערכות לפתיחת שנת הלימודים יחד עם הקורונה, הצלחה גדולה ותמיד אני טוען שאם רוצים שמשימה תתבצע, עדיף להטיל אותה על אישה ובמובן הזה הצלחנו פעמיים.

גדעון סער: אנחנו בתקווה חדשה ראינו את החינוך כדבר הכי חשוב, הוא היה הדבר הכי חשוב במערכת הבחירות במצע שלנו, הצגנו את החינוך כתיק שעליו אנחנו לא נוותר והיום ההשלמה הזאת של ראשות ועדת החינוך של הכנסת היא מייצגת אותנו, את עולם הערכים שלנו ואת המחויבות שלנו לציבור.

שרן השכל: תודה רבה לך.

שרן השכל: תודה רבה.

שרן השכל: שרת החינוך יפעת שאשא-ביטון.

יפעת שאשא ביטון: תודה רבה שרן.

יפעת שאשא ביטון: זה לא סוד שאני מאוד מאוד מתרגשת בשבילך, גם כשדיברנו על כך שאת תיכנסי לוועדה, אז קודם כל אני רוצה לאחל לך הצלחה רבה.

יפעת שאשא ביטון: אני בטוחה שאת תצליחי, אני מכירה את העבודה שלך ואין לי ספק שכל מה שאת תגעי בו תצליחי לעשות אותו על הצד הטוב ביותר.

יפעת שאשא ביטון: וכן, יש לנו הרבה מאוד עבודה, במיוחד לך ובמיוחד בעקבות זה שהרבה זמן לא הייתה ועדת חינוך.

יפעת שאשא ביטון: היום חתמתי על הצו של תשלומי הורים שלא צריך להגיע אליך, תזכרו תמיד שהחינוך מאוד מאוד מורכב ומאוד טעון, וצריך בהרבה מאוד רגישות - - -

מיקי לוי: זה לא גן של שושנים.

יפעת שאשא ביטון: כן.

יפעת שאשא ביטון: צריך בהרבה מאוד רגישות לטפל בהכל, לפעמים גם בהרבה נחישות, אבל בסוף אנחנו יודעים שאנחנו עושם את באמת למען הקטנטנים שלנו במדינת ישראל וגם למתבגרים שלנו.

יפעת שאשא ביטון: אני בטוחה שתעשי את זה טוב.

יפעת שאשא ביטון: אתמול אנחנו הצגנו, משרד החינוך יחד עם משרד הבריאות הציג מתווה לפתיחת שנת הלימודים בפני ראש הממשלה, לשמחתי הרבה המתווה הזה התקבל באהבה גדולה.

יפעת שאשא ביטון: הייתה שם נקודה אחת שאנחנו עוד נידרש לה וזה משך הבידוד.

יפעת שאשא ביטון: והסכמנו אפילו לצאת לפיילוט כי אתם יודעים ששנת הלימודים באחד המגזרים, במגזר החרדי מתחילה ב-8 לאוגוסט, ב-א' באלול, ככה זה יאפשר לנו גם לבדוק את זה לפני שאנחנו נכנסים ל-1 בספטמבר.

יפעת שאשא ביטון: אז יש לנו הרבה עבודה.

יפעת שאשא ביטון: שרן, אני מאחלת לנו בהצלחה, השנה הזו מאתגרת.

יפעת שאשא ביטון: צריך לזכור שאנחנו נכנסים ממש בפיק של פתיחת שנת הלימודים, אז לא את כל החלומות הגדולים אנחנו נוכל להגשים כבר בתחילת השנה, אבל תהיה לנו שנה שלמה לעבוד על זה, כדי שאולי בשנה הבאה נוכל להביא הנה לשולחן רפורמות גדולות.

שרן השכל: תודה רבה לך.

שרן השכל: תודה רבה שרת החינוך.

שרן השכל: שר הבינוי השיכון והשר המקשר - - -

מיקי לוי: אנחנו מתנצלים, יש עוד ועדה.

שרן השכל: כן.

שרן השכל: שר השיכון והבינוי השר זאב אלקין.

זאב אלקין: שרן היקרה שלנו, אני מאוד מאוד שמח להיות כאן, זה באמת לא סתם אחת מהוועדות בכנסת, זו ועדה שאצלי יש הרבה סנטימנטים אליה.

זאב אלקין: אני פה כח"כ צעיר ישבתי שעות על גבי שעות יחד עם יהודית מהרגע הראשון שנכנסתי לכנסת, ובאמת הנושא הזה, נושא החינוך, אני מסכים לגמרי עם שר המשפטים, הוא הנושא של מדינת ישראל, כי בסוף, מדינת ישראל עם כל החשיבות של הדברים האחרים, משאב אנושי זה הדבר הכי יקר שיש וזה מה שהופך את המדינה כפי שאנחנו ותחום החינוך הוא האחראי על ההקמה המחודשת מדור לדור של המשאב הזה שבזכותו מדינת ישראל היא מה שהיא.

זאב אלקין: לכן אני מאחל לך המון הצלחה בתפקיד הזה, אין לי ספק שתדעי לעבוד יד ביד עם שרת החינוך, וזה מקרה בסך הכל נדיר שאפשר לפתח שיתוף פעולה כל כך הדוק, אז בדרך כלל סימן לברכה ולהצלחה, ואני מאחל לשתיכן הצלחה לקראת פתיחת שנת הלימודים ולעבודה הנמרצת כאן במסגרת הוועדה הזאת ובאמת זכית לקחת את הוועדה.

זאב אלקין: תמיד מדברים על המשרד לאיומים אסטרטגיים, נושא החינוך הוא הנושא האסטרטגי של מדינת ישראל.

זאב אלקין: את כרגע מופקדת עליו בכנסת ואין לי ספק שבשנתיים האלה שיש לך בכיסא הזה את תדעי לעשות גדולות ונצורות.

שרין מרים השכל: תודה רבה לך.

שרין מרים השכל: אני מאוד מאוד מעריכה את המילים.

שרין מרים השכל: מישהו מחברי הכנסת רוצה לומר משהו?

שרין מרים השכל: כן, ח"כ רם שפע.

רם שפע: קודם כל באמת באתי לאחל בהצלחה מכל הלב.

רם שפע: שרן, תמיד אומרים 'חינוך', וזה נכון, זו ועדת חינוך, זה הנושא העיקרי, אבל התרבות והספורט הם נושאים קריטיים, במיוחד בימים אלה של אולימפיאדה שאנחנו מבלים הרבה שעות פה, אבל הלב שלנו, לפחות שלי, בטוקיו, אבל באמת לזכור את שני הנושאים האלה.

רם שפע: אחת הוועדות הכי חשובות בכנסת.

רם שפע: יישר כח לך גדעון, כמפלגה שבאמת חרטה על דגלה את החינוך עם שרת חינוך, אני מרשה פה לעצמי להגיד, אנחנו בעולם פוליטי, הלוואי ששנה שעברה ועדת החינוך הייתה זוכה לשר חינוך שמשתף פעולה עם ועדת החינוך ושטובת הילדים לנגד עיניו.

רם שפע: גם ניהלנו פה ביחד כמה דיונים, גם השר אלקין בשנה שעברה היה שותף, לא תמיד הסכמנו - - -

זאב אלקין: היה לך שר אחד שאיתו הצלחת - - -

רם שפע: בהחלט.

רם שפע: אני אומר את זה בכל מקום, אני והשר אלקין לא על הכל הסכמנו, אבל תמיד בשיח פתוח והגון וישר.

רם שפע: ואני רוצה להגיד מה שאני אומר בכל ועדה, זה לא קשור לעובדה שיש פה שלושה שרים, ואגב, זה מאוד ראוי.

רם שפע: צריך לזכור, אנחנו רשות נפרדת והתפקיד שלנו תמיד לשתף פעולה עם הממשלה, וזה בסדר גמור, אבל לזכור שהתפקיד שלנו גם לדעת לעמוד על חשיבותה של הכנסת כמו שעשו שלושת השרים הנפלאים שלנו בתקופתם כחברי כנסת בעבר, הרבה יותר שנים מאיתנו.

רם שפע: ועוד שני דברים.

רם שפע: הצוות הנפלא של ועדת החינוך יושב שם מימינך גם פה, נציגי הממ"מ וגם היועצת המשפטית החדשה שעכשיו מתחילה, מסורות מאין כמותן, תמיד יגיעו לפה לפנייך בבוקר גם כשתשכימי קום ואכפתיות, ובאמת, אני כל פעם מחדש התרגשתי, אני מעריך אתכן מאוד מאוד.

רם שפע: הייתה לנו שנה אינטנסיבית אז אני יודע שאתן תהיו לעזר לשרן מתי שהיא תצטרך.

רם שפע: זהו, אני פה, יש אינסוף סוגיות, אני אגיד לך בדיוק איזה פעיל/פעילה ישלחו לך הודעה באיזה נושא באיזה שלב של הוועדה, מתי הם יכעסו שאת לא הזמנת אותם, איזה ארגון יותר, בקיצור, מה שצריך ממש לשירותך.

רם שפע: בהצלחה.

שרן השכל: תודה רבה.

שרן השכל: ח"כ שיין.

יוסף טייב: קודם כל באמת הרבה בהצלחה.

יוסף טייב: אני חייב לומר שאני בעצמי מאוד מתרגש להיות כאן, זו ועדה שמתחילת הדרך אמרתי אני אגיע לכנסת ואני רוצה להיות כאן, משום שהשכלה מגני הילדים ועד האוניברסיטאות אין דבר חשוב ממנה ואני מסכים פה עם שר המשפטים ועם כל מי שדיבר, ובאמת אנחנו פה לך לעזר רב, כל מה שתצטרכי אנחנו נקדיש את כל זמננו לדבר הזה כי באמת אני מאמין באמונה שלמה שזה באמת החזון של המדינה היהודית, בכלל של מדינת ישראל.

שרן השכל: נכון.

שרן השכל: תודה רבה.

שרן השכל: ח"כ טור פז.

משה טור פז: גם אני מברך אותך להתמנותך ליו"ר הוועדה.

משה טור פז: אני חושב שאין תחום שדומה לחינוך בפער שבין החשיבות והפוטנציאל לבין מה שקורה בפועל או האתגרים שמדינת ישראל נמצאת בהם בפועל, ויושבים פה שר חינוך בעבר ושרת חינוך בהווה ואני חושב שיש לוועדה תפקיד מאוד חשוב לתמוך ולהגדיל את מערכת החינוך לתמוך בשרה גם להביא את הפה של האזרחים ושל אלה שזקוקים לפה הזה כאן בכנסת ואני מקווה שאנחנו נצליח לקפוץ כמה מדרגות קדימה כי הקורונה איתגרה מאוד לא רק את הוועדה הזאת אלא בעיקר את מערכת החינוך ואנחנו צריכים לראות שאנחנו מובילים - - - סוג של שיקום שהמערכת זקוקה לו.

משה טור פז: בהצלחה רבה.

שרן השכל: תודה רבה.

שרן השכל: ח"כ טל.

אלון טל: כבוד יושבת הראש אני באמת מצטרף למקהלת המברכים ואני גם שמח שיש לך חיזוק פה מהאקדמיה וכמה פרופסורים שישבו וילוו אותך, אבל אני רוצה לומר שאנחנו לא מהווים לובי לטובת ההשכלה הגבוהה, להיפך.

אלון טל: אני חושב שאנחנו מבינים שאם לא נעשה את עבודתנו בצורה הכי טובה לא יהיו סטודנטים טובים בעוד מספר שנים ואנחנו כולנו מבינים שהעתיד של מדינת ישראל קשור לחלוטין בהון אנושי והיכולת שלנו לייצר בני נוער ואחר כך מבוגרים מצויינים ואנחנו נחזק אותך ונעשה הכל כדי ל- - -אותם לציונות בכל הארץ בכל התלמידים ובכל השכבות.

אלון טל: בהצלחה.

שרן השכל: תודה רבה.

שרן השכל: בבקשה ח"כ סימון דוידסון.

סימון דוידסון: אני רוצה לברך אותך ומאוד שמחתי על מה שאמר רם שפע לפני דקה שצריך לזכור את הספורט והתרבות ואני מגיע כאדם שכל כך הרבה שנים מנהל את הספורט בצד השני, יו"ר איגוד השחייה וחבר הוועד האולימפי ומלא בצלקות מהספורט הישראלי.

סימון דוידסון: אז אני מגיע לפה כדי לעזור לך לעזור לכל הספורט הישראלי ובאמת שיהיה בהצלחה גדולה לכולם.

שרן השכל: תודה רבה ח"כ דוידסון.

שרן השכל: בסדר גמור, תודה רבה.

שרן השכל: אנחנו מתרגשים לקראת הפתיחה, לדעתי כבר השבוע יתקיימו לנו דיונים, מחר כבר שיש לנו בצו הקורונה ובדברים נוספים.

שרן השכל: שיהיה לכולנו בהצלחה, יש לנו הרבה הרבה עבודה לפני תחילת שנת הלימודים ואני מאוד מאוד מתרגשת, יש לנו משימה מאוד מאד חשובה לפנינו ונדע לעבוד ביחד.

שרן השכל: תודה רבה לכם הישיבה נעולה.